62020TO0092(01)_INF
Διάταξη του Γενικού Δικαστηρίου της 11ης Φεβρουαρίου 2021 –Fryč κατά Επιτροπής
(Υπόθεση T‑92/20)
«Εξωσυμβατική ευθύνη – Κρατικές ενισχύσεις – Κανονισμοί απαλλαγής κατά κατηγορία – Πρόγραμμα ενισχύσεων χορηγηθεισών από τις τσεχικές αρχές υπέρ ορισμένων επιχειρήσεων – Απόφαση της Επιτροπής περί έγκρισης του εν λόγω προγράμματος – Προσφυγή ακυρώσεως απορριφθείσα ως εκπρόθεσμη – Προβαλλόμενη ζημία προκληθείσα από πράξεις της Επιτροπής και των δικαιοδοτικών οργάνων της Ένωσης – Παραγραφή – Αγωγή εν μέρει προδήλως απαράδεκτη – Αιτιώδης συνάφεια – Αγωγή εν μέρει προδήλως αβάσιμη»
1.
Αγωγή αποζημιώσεως – Προθεσμία παραγραφής – Έναρξη – Ευθύνη από πράξη κανονιστικού χαρακτήρα – Ημερομηνία εμφάνισης των ζημιογόνων αποτελεσμάτων της πράξης
(Άρθρο 340, εδ. 2, ΣΛΕΕ· Οργανισμός του Δικαστηρίου, άρθρο 46)
(βλ. σκέψη 18)
2.
Αγωγή αποζημιώσεως – Προθεσμία παραγραφής – Διακοπή – Προϋποθέσεις – Κατάθεση δικογράφου προσφυγής ή αγωγής ενώπιον του δικαστή της Ένωσης ή υποβολή προηγούμενης αίτησης προς το αρμόδιο όργανο – Έννοια του δικογράφου – Προσφυγή ακυρώσεως – Δεν εμπίπτει
(Άρθρο 340 ΣΛΕΕ· Οργανισμός του Δικαστηρίου, άρθρο 46)
(βλ. σκέψη 22)
3.
Εξωσυμβατική ευθύνη – Προϋποθέσεις – Αιτιώδης συνάφεια – Βάρος αποδείξεως
(Άρθρο 340, εδ. 2, ΣΛΕΕ)
(βλ. σκέψη 30)
4.
Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης συνάφεια – Μη συνδρομή μίας εκ των προϋποθέσεων – Απόρριψη της αγωγής αποζημιώσεως στο σύνολό της
(Άρθρο 340, εδ. 2, ΣΛΕΕ)
(βλ. σκέψεις 28, 31)
Αντικείμενο
Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία ισχυρίζεται ότι υπέστη ο ενάγων λόγω, πρώτον, της έκδοσης του κανονισμού (ΕΚ) 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της Συνθήκης (Γενικός κανονισμός απαλλαγής κατά κατηγορία) (ΕΕ 2008, L 214, σ. 3), δεύτερον, της έκδοσης από την Επιτροπή της απόφασης της 3ης Δεκεμβρίου 2007 και της μη δημοσίευσης της εν λόγω απόφασης, τρίτον, των ελλείψεων στον τρόπο με τον οποίο η Επιτροπή εξέτασε τις καταγγελίες που υπέβαλε ο ενάγων μεταξύ των ετών 2016 και 2018 και, τέταρτον, των διατάξεων της 5ης Σεπτεμβρίου 2019, Fryč κατά Επιτροπής (C‑230/19 P, μη δημοσιευθείσα, EU:C:2019:685), και της 15ης Ιανουαρίου 2019, Fryč κατά Επιτροπής (T‑513/18, μη δημοσιευθείσα, EU:T:2019:22).
Διατακτικό
Το Γενικό Δικαστήριο διατάσσει:
1)
Απορρίπτει την αγωγή.
2)
Παρέλκει πλέον η έκδοση αποφάσεως επί της αιτήσεως παρεμβάσεως της Τσεχικής Δημοκρατίας.
3)
Ο Petr Fryč φέρει τα δικαστικά έξοδά του, καθώς και τα έξοδα στα οποία υποβλήθηκε η Ευρωπαϊκή Επιτροπή, εξαιρουμένων των σχετικών με την αίτηση παρεμβάσεως.
4)
Ο Petr Fryč και η Επιτροπή φέρουν τα σχετικά με την αίτηση παρεμβάσεως δικαστικά έξοδά τους.